మొదటిసారి వంట చేసేవారికి చెప్పినట్టు నాకు తెలంగాణ చికెన్ కూర ఎలా చెయ్యాలొ చెప్పు
తెలంగాణ చికెన్ కూర కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసినవి:
1. చికెన్ - ఒక కేజీ
2. ఉల్లిపాయలు - మూడు
3. పచ్చిమిర్చి - మూడు
4. కరివేపాకు - రెండు రెబ్బలు
5. కొత్తిమీర తరుగు - పావు కప్పు
6. అల్లం వెల్లుల్లి పేస్టు - ఒకటిన్నర టీస్పూన్
7. ధనియాల పొడి - రెండు టేబుల్స్పూన్లు
8. గరంమసాలా పొడి - అర టీస్పూన్
9. పసుపు - పావు టీస్పూన్
10. కారం - రెండున్నర టీస్పూన్లు
11. కొబ్బరిపొడి - మూడు టేబుల్స్పూన్లు
12. గసగసాలు - 2 టీస్పూన్లు
13. టొమాటోలు - 2
14. ఉప్పు - తగినంత
15. నూనె - నాలుగు టేబుల్స్పూన్లు.

తయారీ:
1. చికెన్ ముక్కలు కడిగి జల్లెడలో వేసి పెట్టాలి
2. గసాలు కొద్దిగా వేగించి పొడి చేసి పెట్టుకోవాలి
3. మందపాటి గిన్నె లేదా పాన్లో నూనె వేడి చేసి సన్నగా తరిగిన ఉల్లిపాయలు, నిలువుగా చీల్చిన పచ్చిమిర్చి వేసి దోరగా వేయించాలి
4. ఇందులో పసుపు, కారం పొడి, కరివేపాకు, ధనియాల పొడి, అల్లం వెల్లుల్లి పేస్టు వేసి కొద్దిగా వేగించాలి.తరువాత చికెన్ ముక్కలు, తగినంత ఉప్పు వేసి కలిపి మూత పెట్టాలి
5. ముక్కలు నూనెలో మగ్గి నీరంతా ఇగిరిపోయిన తర్వాత కొబ్బరి పొడి, గసగసాల పొడి, సన్నగా తరిగిన టొమాటో ముక్కలు వేసి కలపాలి
6. ఒక కప్పు నీళ్లు పోసి కలిపి మూతపెట్టి ఉడకనివ్వాలి
7. ముక్కలు ఉడికి నూనె పైకి తేలుతున్నప్పుడు గరం మసాలా పొడి, కొత్తిమీర వేసి కలిపి దింపాలి.